Diari Oficial de la Generalitat Valenciana


Sumari del DOGV 8229, del 07-02-2018 (2018/680)

Informació pública de la proposta d'actualització del règim de mesures de la zona acústicament saturada denominada Tasques. Expedient 51899/2017.
-------------------------------------------------------------------------------------------------------------------------------------------------

### Dades del document

Número de DOGV
:   8229

Data del DOGV
:   07-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/680


Data del document
:   17-01-2018

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la proposta d'actualització del règim de mesures de la zona acústicament saturada denominada Tasques. Expedient 51485/2017.  
 [2018/680]  
La Junta de Govern Local de l'Ajuntament de Castelló de la Plana, vist l'expedient que s'està tramitant per a actualitzar el règim de mesures de la zona acústicament saturada denominada Tasques, en sessió celebrada el 12 de gener de 2018, va adoptar el següent acord:  
«Primer. Aprovar la proposta d'actualització del règim de mesures correctores aplicables en la zona acústicament saturada denominada Tasques, que es concreten en les següents:  
Mesures correctores  
A) Suspensió de concessió de noves llicències englobades com a oci i recreació, en la normativa urbanística aplicable.  
B) Limitació horària en activitats englobades com a oci i recreació, en la normativa urbanística aplicable. Limitació de consum de begudes i menjars en espais públics de 22.00 a 08.00 h, excepte taules, cadires, vetladors i altres elements auxiliars autoritzats.  
C) Suspensió de concessió de noves llicències d'activitats que impliquen la venda d'aliments i begudes.  
D) Limitació horària per a usos comercials i botigues de conveniència de 23.30 a 06.00 h. La limitació de consum en espai públic és l'aplicable per a l'ús oci i recreació.  
E) Limitació horària fins a les 22.30 h de taules i cadires, vetladors i altres elements, en dijous, divendres i dissabte.  
F) Intensificació de la presència policial de 22.00 a 23.30 h.  
G) Actuació dels serveis municipals de neteja a partir de les 23.30 h.  
  
H) Realització de campanyes de conscienciació.  
I) Realització de reunions periòdiques formatives amb els empresaris i treballadors de la zona i reunions alternes amb participació de veïns.  
Segon. Adoptar les mesures cautelars que seran aplicables immediatament i que romandran fins a l'entrada en vigor de les mesures abans referides. Les mesures cautelars es concreten en:  
a) Limitació horària en activitats englobades com a oci i recreació, en la normativa urbanística aplicable. Limitació de consum de begudes i menjars en espais públics de 22.00 a 08.00 h, excepte taules, cadires, vetladors i altres elements auxiliars autoritzats.  
b) Limitació horària fins a les 22.30 h de taules i cadires, vetladors i altres elements, en dijous, divendres i dissabte.  
Tercer. Aprovar el pla de control, en els termes següents:  
a) Informe de soroll ambiental  
Amb l'objecte de controlar l'evolució dels nivells de soroll s'instal·laran monitors de soroll en les zones de major afecció per a fer un seguiment continu dels nivells de soroll de la zona.  
b) Informe de mobilitat  
Amb l'objecte de controlar l'evolució de les terrasses situades en l'àmbit d'aplicació de la zona ZAS de Tasques, es realitzarà un seguiment de les autoritzacions d'aquestes per a assegurar la correcta aplicació i el compliment de l'ordenança municipal reguladora de l'ocupació de la via pública mitjançant taules i cadires i altres elements auxiliars.  
  
c) Informe de la Policia Local  
Amb l'objecte de controlar el compliment de l'ordenança de convivència ciutadana quant al consum de begudes alcohòliques, així com la normativa sectorial, se sol·licitarà un informe a la policia com a resultat de la intensificació de la presència policial, havent de comprovar-se que la delimitació de la zona en la qual es pot beure en el carrer siga respectada.  
d) Informe d'avaluació d'actuacions  
Amb l'objecte de controlar les autoritzacions d'esdeveniments en la plaça de Santa Clara, sent que aquesta és limítrofa amb l'àmbit d'aplicació de la zona ZAS, nombres de l'1 al 4, s'avaluarà la freqüència d'esdeveniments per a reduir el nivell acústic existent en la zona, tenint en compte l'horari de celebració i la consideració de situació especial.  
Quart. Exposar al públic la proposta, pel termini de 30 dies, en el Diari Oficial de la Generalitat Valenciana, Butlletí Oficial de la Província de Castelló, en el tauler d'anuncis i en un diari d'informació general de major difusió en la província, perquè qualsevol interessat puga formular al·legacions.  
Cinqué. Donar audiència amb notificació pel mateix termini a associacions interessades.»  
Pel present anunci s'exposa al públic, durant el termini de 30 dies, a partir de l'última publicació en els mitjans indicats en el punt quart anterior, a fi que puguen formular al·legacions i quantes observacions entenguen per convenient, i es comunica que l'entrada en vigor de les mesures cautelars es produirà a partir de l'endemà de la publicació d'aquest anunci en el Diari Oficial de la Generalitat Valenciana.  
  
Podran consultar la documentació en el Negociat Administratiu i Tècnic de Control d'Activitats i Instruments Ambientals, situats en la quarta planta de l'Edifici Quatre Cantons, carrer d'Enmig, 82 (de 09.00 a 14.00 h de dilluns a divendres) i en la web de l'Ajuntament de Castelló de la Plana, accedint a través de l'apartat de «Medi ambient», i en concret en el de «Zones acústicament saturades», integrat dins de l'apartat «Pla acústic municipal».  
  
Castelló de la Plana, 17 de gener de 2018.- El secretari de l'Administració Municipal: Eduardo G. Pozo Bouzas.